Na osnovu člana 29 stav 2 Zakona o državnoj imovini ("Sl.list Crne Gore", br.21/09 i 40/11), člana 38 stav 1 tačka 9 Zakona o lokalnoj samoupravi ("Službeni list CG", br. 2/18, 34/19 i 38/20) i člana 54 stav 1 tačka 12 Statuta Glavnog grada ("Službeni list CG- opštinski propisi", broj 8/19) Skupština Glavnog grada - Podgorice, na sjednici održanoj dana 12. marta 2021. godine, donijela je

**O D L U K U**

**o davanju saglasnosti za rješavanje imovinsko-pravnih odnosa sa privrednim društvom „Four Pillars“ doo Podgorica**

**član 1**

Glavni grad – Podgorica je saglasan da sa privrednim društvom »Four Pillars« d.o.o. Podgorica sporazumno riješi imovinsko-pravne odnose na nepokretnostima u zahvatu Detaljnog urbanističkog plana »Stambena zajednica VI-Kruševac-dio«, u Podgorici na sljedeći način:

Privredno društvo „Four Pillars“ dooPodgoricakao vlasnik, obavezuje se da Glavnom gradu - Podgorica prenese svojinu odnosno susvojinu na zemljištu ukupne površine 997,35m2 i to:

* svojinu na katastarskoj parceli broj 1683/1 površine 347m2, planske namjene: „drumske površine“ (pješačke aleje) i katastarskoj parceli broj 1683/2 površine 376m2, planske namjene: “površine za pejzažno zelenilo“ iz lista nepokretnosti br. 3872 KO Tološi
* susvojinu na katastarskoj parceli broj 1684/1 u obimu prava 11/17 u površini od 274,35m2 iz lista nepokretnosti broj 3986 KO Tološi, planske namjene:“drumske površine“ (pješačke aleje).

**Član 2**

Za zemljište iz člana 1 ove odluke utvrđena je naknada u iznosu od 172.042,87 € (172,50 eura/m2), u skladu sa procjenom Komisije Uprave za nekretninine Crne Gore P.br.02-3093/3-17 od 14.12.2020.godine.

Dio naknade iz prethodnog stava u iznosu od 48.754,14€ upotrijebiti će se za izmirenje duga „Four Pillars“ doo (na dan 01.03.2021. godine) za komunalno opremanje građevinskog zemljišta na ime izgradnje objekta na urbanističkoj parceli br.5, Blok 20 u zahvatu DUP-a „Stambena zajednica VI Kruševac“ Izmjene i dopune u Podgorici, po Ugovoru br.01-031/18-3253 od 25.04.2018.godine.

Preostali dio naknade za zemljište u iznosu od 123.288,73 € upotrijebiti će se za izmirenje buduće naknade za komunalno opremanje građevinskog zemljišta za objekte investitora „Four Pillars“ doo Podgorica u zahvatu DUP-a „Zabjelo 8“.

**Član 3**

Realizacijom ove odluke privredno društvo „Four Pillars“ doo Podgorica smatraće se u potpunosti namirenim za zemljište iz člana 1 ove odluke, te će se po tom osnovu isti odreći bilo kakvih dodatnih potraživanja.

**Član 4**

Ovlašćuje se Direkcija za imovinu da u ime Glavnog grada, pred nadležnim notarom u Podgorici zaključi ugovor u skladu sa ovom odlukom.

**Član 5**

Ova odluka stupa na snagu danom objavljivanja u “Službenom listu Crne Gore - Opštinski propisi”.

Broj: 02-016/21-193

Podgorica, 12. marta 2021. godine

**SKUPŠTINA GLAVNOG GRADA - PODGORICE**

**PREDSJEDNIK SKUPŠTINE,**

**dr Đorđe Suhih**